**Ақтөбе қаласы. №68 ЖББОМ**

**Смагулова Бибигул Турлыбаевна**-география пәні мұғалімі

**Тақырыбы:** **«Әлемді география арқылы таны»**

**Түрі: сайыс**

**Жүргізуші:**

Бүгінгі апталықта география пәнінен 7-ші сыныптар арасындағы   өткізгелі  отырған **«Әлемді география арқылы таны»** сайысына қош келдіңіздер.

**Мақсаты:**

Екі топтың Джүзі елдерінің  халқы,табиғаты басқа географиялық ұғымдар туралы білімдерін ортаға салып,жарысу мүмкіндігін  туғызу.География пәніне қызығушылығын,белсенділігін дамыту,оқушыларды ұйымшылдыққа , достыққа,тез ойлап,тез шешім қабылдауға,бір-біріне көмектесуге тәрбиелеу. Білім, білік дағдысын арттыру. Оқушылардың ойлау қабілетін, ғылыми көзқарастарын қалыптастырып, ізденушілікке баулып дүниетанымын дамыту.

**Көрнекіліктері** : интерактивті тақта,слайд.

**Өткізілу түрі:** жарыс

**Эпиграф:**

 Жарыс заңы ежелден, женімпазды анықтау.

Женімпаз болу шарты сол, еңбектену жалықпау.

Сәт – сапар тілеп бәріңізге ,сайысты біз басталық.

Көрсетіп өнерлеріңізді, қалмаңыздар жасқанып

**Барысы:**

**Ұйымдастыру:**Оқушыларды дайындаған үстелге отырғызу. Екі оқушыға 2 парта айындау

Топтарды ортаға шақырайық

Түседі бүгін білім жарысына,

Жеңсеңдер қол соғамыз табысына

Талапкердің талабы таудай екен,

Аямас тиіп кетсең намысына – дей  келе, сайыскерлерімізді қошеметтеп қояйық.

**І-топ**  7 «г»сынып оқушылары- Жансая,Нурай-«**Колибри»** тобы

**ІІ-топ** 7 «Б» сынып оқушылары –Назерке, Ақерке-«**Кардинал»** тобы

**III-топ** 7 «ә» сынып-Бауыржан,Маржан-«**Робин»** тобы

Сайысқа төрелік етер қазылар алқасы сайланады.

**Жүргізуші:**

-Ал енді сайысымызды бастайық!Сайыстың жоспарымен таныс болайық

**1.Топтарды таныстыру. Тренинг**

**2. «Блиц турнир»-сұрақтарға тез жауап**

**3. «Бұл не?Ол не?»-география нысандарына қатысты сауалнамалар**

**4. «Сәтті сапар»-өлең жолдарымен ел атауын жасыру**

**5. «Қара жәшік»**

**6. «Географиялық ассосация»**

**7.Бейнесұрақ»-интертақта керек**

Әділқазылар алқасы ұпай сандарын есептеп отырады. Дұқыс болса 5 ұпай, әр дұрыс ұпай үшін смайлик немесе жетон беріледі

**2-ші кезеңі**. «Топтар сайысы» Әр топтың мүшелері берілген сұрақтарға тез жауап беру керек, дұрыс жауап – 5 ұпай

**Блиц турнир**

**Робин тобына**

**1. Дүниежүзіндегі ең үлкен шөл  (Сахара)  
2. Дүниежүзіндегі  ең терең көл  (Байкал)  
3. Мұхиттағы  ең терең жер  (Мариан 11022 м )  
4.  Аты да, мінезі де бұзық өзен? (Тентек**

**5. Теңіз деп аталатын қандай екі көлді білесің? (Каспий, Арал)  
6. Дүниежүзіндегі ең биік сарқырама (Анхель 1054 м)  
7. Дүниежүзіндегі ең үлкен түбек (Арабия)  
8. Жер шарындағы барлық 4 мұхит сулары шайып жатқан материк (Еуразия)**

**9. Қазақ халқының тұңғыш ғарышқа ұшқан ғарышкері ?   (Тоқтар Әубакіров)**

**10. Оңтүстік Америка мен Солтүстік Американы бөліп тұрған не? (Панама каналы)**

**11. ХV  ғ глобусты жасаған неміс картографы – М. Бехайм**

**12. Қазақстан қай жылы латын әліпбиіне көшеді деп көрсетілген? (2025ж)**

**Колибри тобына**

**13. Экологиялық апатқа ұшыраған Қазақстандық теңіз-көлі (Арал)**

**14. Оңтүстік Американың байырғы тұрғындары кімдер (үндістер)**

**15.  Басты өзенге жолда қосылатын өзендерді не дейміз? (сала)**

**16. Атырау қаласына 55 шақырым жерде орналасқан көне қала?(Сарайшық)  
17. Мұғалжар тауының биік нүктесі? (Үлкен Боқтыбай 657 м)  
18. ҚР теңіз деңгейінен төмен жатқан нүктесі? (қарақия ойысы-132м )  
19. Ең кішкентай құс (Калибри)  
20. Бір ғана мемлекеттен тұратын материк (Австралия)**

**21. 1991 жылы 21 желтоқсанда құрылған  ұйым  (ТМД)**

**22. Терісі қара , мұрны жалпақ ,ерні қалың,шашы бұйра қай нәсіл? (Негроид)**

**23. Д.ж ең биік шың атауы  (Джомолунгма)**

**24. Төрт жылда бір рет қайталанып отыратын жыл  (Кібісе)**

**Кардинал тобына**

**25.  Жер бетінің кішірейтілген  жазықтықтағы  шартты белгілермен кескінделген сызбасы-  (Карта )**

**26.  Аустралия Одағының мемлекеттік  елтаңбасында бейнеленген жануар-(Кенгуру)**

**27. Қазақстанмен шекарасы ең ұзын ел-  (Ресей)**

**28. Әлемдегі ең үлкен арал- Гренландия   (2 млн 176 мың км²)Солтүстік  
29. Әлемдегі ең жылдам қозғалатын құс- Ителгі  (200 км/**

**30.Қыздың есімімен аталатын көл (Виктория)**

**31.Дүниежүзінде қанша материк бар?  (6)**

**32.Еуразияның биік тауы (Гималай)**

**33. Машина маркасымен аталатын өзен (Волга)**

**34.Қысы қатал болатын Лапландияны дүниежүзі халықтары қалай атайды?**

**(Аяз Атаның мекені)**

**35.Жер шарындағы барлық 4 мұхит сулары шайып жатқан материк (Еуразия)**

**36.Кофенің отаны қай материк (Африка)**

**III-«Бұл не? Ол не?»-жауапты жазып көрсетеді-5 ұпай**

**Ақ бет, қалам беру керек, ойлануға 3 минут**

Бұл-фламенко  мен  фиестаның елі.Олардың көпшілігі-котоликтер.Сондықтан болар діни мейрамдар ұлттық киім киіп,музыка және би шеруімен өткізіледі.Елдің шаруашылығының айрықша саласы- коррида,сол үшін арнайы бұқалар өсіреді.Бұл қай ел?(**Испания**)

Жоғары дәрежеде дамыған индустриялы-аграрлы ел.Олар өз елін «гексагон»(алтыбұрыш)деп атайды.Бұл ел өзінің ұлттық асханасымен ерекшеленеді.Әр провинцияның өзіндік көз жауын алатын тағамдары бар.Бірақ барлығы картоптан жасалған бифштексті,сарымсақ сорпасын тамсана жейді.Атаулы тамақ ретінде жұпар иісті шөптермен қуырылған құрбақаның аяқтары таңқалдырады.Ал елдің оңтүстігінде тағамдар зәйтүн қосып әзірленеді.Сірә,бұл елде ірімшікті сүймейтін адам жоқ шығар.(**Франция**)

 Бұл ел өздерінің ұлттық әдет-дәстүрлерін сақтап қалған.Қазіргі кездің өзінде ортағасырлық киім үлгілері сақталған.Мысалы,сот кезінде заң өкілдері міндетті түрде парик пен мантия киюі қажет болса,ежелгі университеттердің профессорларын қызғылт астарлы қара мантия мен төртбұрышты бас киіммен көруге болады.Ұлттық мерекелер кезінде ер адамдар мен жасөспірімдер дәстүрлі шақпақ өрнекті белдемше(килт),аяғына темір таспалы дөрекі башмак киеді.(**Ұлыбритания)**

 Гүл шоғын құрастыру,гүлдер мен ағаштардың бұтағын орналастыру өнері-икебана,тырбиған ағаштарды өсіру өнері-бансай,қыл қаламмен және тушьпен көркем жезу өнері-каллиграфия,қағаз бен жібекке сурет салу,өзіндік храмдармен саябақ архитектурасы,көлеңке театры,шай дайындау рәсімі,әйел киімі,ауыр салмақтылар күресі,ас дайындау,дастарқанды безендіру сияқты дәстүрлермен ерекшеленетін елдің бірі.(**Жапония)**

Бұл ел өзінің аса бай мәдениетімен және ежелгі өркениетімен әйгілі.Жылына шығаратын кинофильмдерінің саны жөнінен(жылына 750 фильм)онымен дүние жүзінің бірде-бір елі теңдесе алмайды.Сонымен бірге шахматтың отаны, қасиетті құсы-тауыс, қасиетті гүлі-тұңғиық гүлі болып табылады.(**Үндістан**)

Бұл ел дүниежүзілік өнер мен мәдениеттің дамуына үлкен үлес қосқан елдің бірі.Олардың әсіресе музыка саласындағы жетістіктері таңғалдырады. XI ғасырда монах Г.Ареццо нотаны ойлап тауып,жеті нотаға ат береді.XVI-ғасырда бұл елде алғашқы опера дүниеге келді.Сонымен бірге сауық сүйгіш және көпшіл елге жатады.Діни және т.б мейрамдарды міндетті түрде атап өтеді.Ішіндегі ең маңыздысы-Рождество.Сыйлықтарды тарататын кемпір-Бефана.Жаңа жылға қарсы ескі заттың барлығын терезеден лақтырады: ыдыс-аяқ,киім,жиhаз,аяқ-киім т.б.Ал көктемдегі мейрамдардан Пасха мен негізгі кейіпкерлері Арлекин,Пьеро,Пульчинелло болып саналатын карнавалды  жақсы көреді.(**Италия**)

**IV-кезең**. **«Сәтті сапар»-тез жауап беру керек, дұрыс жауап-5 ұпай**

**Колибри тобы**

Аралайық әлемді,Берем дерек, дәлелді. Табыңдаршы өздерің

Жұмбақтадым кай елді?Айтыңдаршы ал енді,¥лы қорған бар елді. **(Қытай)**

Айтыңдаршы ал енді, Кенгуруі бар елді. **(Австралия)**

Айтыңдаршы ал енді, Астронавтары бар елді. **(АҚШ)**

Айтыңдаршы ал енді, Тундрасы бар елді. **(Ресей)**

Айтыңдаршы ал енді, Пирамидалар бар елді. **(Мысыр)**

Айтыңдаршы ал енді, Ламалары бар елді. **(Перу)**

Жері шағын өте, Сонда да ел жеке. **(Люксембург)**

Айта койшы ал енді, Су перісіне орнаткан Ескерткіші бар елді. **(Дання)**

**Робин тобына**

“Мың бір түнді” айтқан әйел, Шыққан жері қай ел? **(Ирак)**

Шыққан елі “Інжілдің” Кітабы ол діншілдің. **(Израиль)**

Қай ел ішіп бозасын, Тауда мінген қодасын. **(Қырғызстан)**

Айта койшы, әлемде . Ең үлкен қала қай елде? **(Мекснка, Мехнко)**

Сілкінетін жері көп,  Шектесетін елі жоқ. **(Жапония)**

Кәне, кім табады, “Азаттық аралы”. **(Куба)**

Айта қойшы ал енді, Беріп тұрмын дәлелді  Королева бар елді. **(Англия)**

Қажы атағын алғандар, Қайсы елге барғандар? **(Сауд Аравиясы)**

**Кардинал тобына**

Қос кұрлықта жері бар, Әлемнің қай елі бар? **(Түркия-Азия, Европа)**

Айта қойшы ал енді, Беріп тұрмын дәлелді, Ватиканы бар елді. **(Италия)**

 Айта қойшы ал енді, Беріп тұрмын дәлелді, Канцлері бар елді. **(Германия)**

Мұнараны ең алып, Алған қайсы ел салып. **(Франция)**

 Бір елдің атында ,Бір елдің аты бар тағы да. **(Иордания-Дания)**

Бөлінген екі елге ,халық бар ,Азиялық шетелде. **Корея**

Жер бетінде халқы көп, кім айтады елді дөп. **Қытай**

Шығыс Азиялық мемлекет,тұрады мыңдаған аралдан,

Өзі-арал,ел өзі,дамыған үлгі үрдісі,Азиялық болса да ,Еуропалық үлгісі**. Жапония**

**v-кезең**. ***«*Қара жәшік** » Жәшік ішіне жасырылған заттың оқушыларға сипаттамасы беріледі, сол арқылы оның ішінде не бар екенін табу керек.

Сандықша неиесе қара жәшік керек,ішіне салынатын заттар болу керек

* -Ойынымызды бастамас бұрын осы география ғылымы туралы айтып өтейік.
* География ғылым ретінде ежелгі Грекияда туған. Біздің заманымыздан бұрын өмір сүрген грек ғалымы  Эратосфен өзінің  Жерді сиппаттауға арналған еңбегін  «география» деп атаған.  Және,ұзақ уақыт бойы  география жаңа жерлерді ашып сипаттаумен ғана айналысатын ғылым деп есептелініп келді. XIX ғ. басында  бүкіл Жер шарында ашылмаған жер қалмаған екен. Осыған орай  географияның міндеттері де өзгерді. Ендігі жерде ол Жер бетіндегі  денелермен құбылыстардың таралуын сипаттап қана қоймай, олардың себебін түсіндіретін ғылымға айналды. Сондықтан қазіргі,жарысқа түскен  оқушылар  өздерінің  географиялық құбылыстардың себептері мен Жер шарындағы  материктер туралы білімін көрсетеді.

**Ойлануға 5 минут,  дұрыс жауап 5 ұпай**

* Бұл өсімдікті орта ғасырларда ежелгі гректер жыланның шаққан жеріне бірден-бір ем ретінде қолданған. Сондықтан оны “жылан өсімдігі” деп атаған. Ал ежелгі Мысырда оны пирамида құрылысы кезінде мыңдаған құлдарға күн сайын беріп тұрған.
* Бұл өсімдіктің отаны – Оңтүстік Шығыс  Азия.
* Францияда шілдеден қаңтарға дейін әр бейсенбіде бұл өсімдіктің ғажайып жәрмеңкесі өткізіліп тұрады.
* .
* Жауап: **Сарымсақ**
* Ең алғаш бұл сусын 18 ғасырда голландықтар дастарханында пайда болған. Ресейге бұл сусын тосыннан келген. 1638 жылы Москвадан монғол ханына сыйлық келеді. Риза болған хан жауап ретінде өз сыйын жібереді. Орыс елшілері бұл сыйды көріп, жарамсыз зат ретінде қабылдап, өз елдерін төмендету деп есептейді. Дегенмен сыйлық Ресейге жетеді, патша оны ұнатады. Басында оны дәрі ретінде пайдаланады, ал 19 ғасырдан бастап оны өте көп мөлшерде пайдалана бастады.
* Отаны – Қытай.Қытайдан басқа Үндістанда, Шри-Ланкада, Жапонияда, Индонезияда, Вьетнамда. Грузияда, Таиландта, Бирмада өсіріледі.
* Бұл сусынды ішпесе қазақтардың басы аурады, күнделікті қолданатын сусыны.
* **Жауабы:** **Шай**
* XVI ғасырдың бас кезінде Педро Де Леон дейтін 13 жасар бала Оңтүстік Америкаға сапар шеккен испандық қарақшылардың кемесіне ілесіп Перуге келеді. Ол мұнда жергілікті халықтың осымен тамақтанатынын байқайды. Перуліктер оны папа деп атайды екен. Папаның күнге кептірілгенін чуньо деп атайдй. Ал француздар оны жер алмасы деп, итальяндықтар әуелі тартуфоль деп атапты. Ресейде  XVIII ғасырдан бастап тарай бастады. Оның мұнда таруына III Петрдің еңбеі зор. Сандықшада не бар?
* **Жауабы:** **(Картоп)**
* **Грек мифологиясында Аполлон бұл өсімдікті гүлдесте жасап басына ,саз аспабына әдемілік ретінде тағып жүрген. Осы күнге дейін «даңқ символы» ретінде сайыс жеңімпаздарының мойнына тағылып жүр екен.Отаны-жерорта теңізі жағалауы.Бұл өсімдік Грецияның елтаңбасында бейнеленген және тамаққа дәмдеуіш ретінде пайдаланылады.**
* **Жауабы:Лавр жапырағы**
* **Қытайда дәмдеуіш ретінде қолданылады және оның тарихы да қызықты.Қытай әміршісінен бастап,аула сыпырушыларына дейін ауыздарына салып жүрген,солай ауыздағы жағымды иіс шығарып жүру үшін дәнді ауыздарына салып жүрген.Гүлін көбінесе ер адамдарға сыйлаған,емге де пайдаланған,отаны- Индонезия.**
* **Жауабы: Қалампыр**
* **VI-кеең** **» Географиялық ассоциация»**  
  Оқушыларға әр түрлі ұғымдар беріледі, соларды саралап қарап қандай географиялық ұғымды білдіріп тұрғанын табулары керек. Ойлануға 30 секунд, әрбір дұрыс жауапқа 5 ұпай

**Мысалы:  Мұхит, мұз, тау, «Титаник», қауіп — қатер-айсберг, әр топқа 6 тапсырма**

**«Колибри» тобына**

1. Москва, Дели, Мадрид, Пекин,Астана, Бішкек.
2. Атлас, Аппалач, Алатау, Алтай, Кавказ.
3. Тау, су, гүрілдеу, ғажайып көрініс, жыра
4. Гоби, Сахара, Такла — Макан, Тар , Қарақұм, Қызылқұм
5. Жусан, қарақат, қараағаш, тал, үйеңкі

6.  Гигрометр, сырық, флюгер, термометр

**«Кардинал»** тобына

1. Толқын, қауіп — қатер, жылдамдық, апатты құбылыс, жер сілкіну- ж-ы: цунами.
2. Теңіз, көл, өзен,шығанақ,бұғаз
3. Гольфстрим, Солтүстік Атлант, Бразилия,Куросио
4. Самум, бриз, тайфун, муссон, ураган
5. Гвинея, Бискай, Парсы,Калифорния,Гудзон
6. Чад, Байкал, Гурон, Эри, Виктория

**«Робин»** тобына

1. Өзен, теңіз, булану, бұлт, жауын-шашын, күн.
2. Игуасу, Анхель, Виктория
3. Гренландия, Отты Жер, Мадагаскар, Хонсю
4. Тау, су, гүрілдеу, ғажайып көрініс, жыра
5. Ганг, Евфрат, Колумбия, Хуанхэ, Дунай
6. Тайга, тундра, саванна, льянос, кампос

* **VII -кезең.** **«Бейнесұрақ?»- интертақта керек**
* Бұл кезең балалар ұяшық таңдау арқылы  жүзеге асады.
* 10 – Париждегі Эйфель мұнарасының суреті
* 10 – Ұлы Қытай қорғаны
* 10- Бәйтерек
* 20- Қытай туы.
* 20- Ресей туы
* 20- Жапония туы
* 30- П.П.Семенов Тянь- Шаньский
* 30-Қ.И.Сәтбаев
* 30- Әбу Насыр Әл Фараби
* **Қорытынды,марапаттау. «Колибри» тобы жеңіске жетті.**